दोनों का परिवार एक दूसरे के टच में; हो सकती है ऑफिशियल अनाउंसमेंट
Bollywood Actress Parineeti Chopra And AAP Party MP Raghav Chadha Dating - राज्यसभा सांसद राघव चड्ढा और एक्ट्रेस परिणीति चोपड़ा हाल ही में मुंबई में साथ देखे गए। दोनों ने साथ में लंच और डिनर किया। अब इसको लेकर चर्चा है कि क्या वो दोनों एक दूसरे को डेट कर रहे हैं।
आम आदमी पार्टी से राज्यसभा सांसद राघव चड्ढा और एक्ट्रेस परिणीति जल्द इंगेजमेंट कर सकते हैं। मीडिया रिपोर्ट्स के मुताबिक, राघव और परिणीति एक दूसरे को पसंद करते हैं। उनका परिवार भी एक दूसरे को पसंद करता है।
राघव-परिणीति को हाल ही में मुंबई के एक रेस्टोरेंट में साथ देखा गया था। दोनों ने साथ में लंच और डिनर किया था। अब इसको लेकर चर्चा है कि वो दोनों एक दूसरे को डेट कर रहे हैं।
जल्द ही रोका की डेट ऑफिशियल होगी
टाइम्स ऑफ इंडिया की रिपोर्ट के मुताबिक, अभी दोनों के फैमिली मेंबर्स अपने-अपने काम में व्यस्त हैं, इसलिए तारीख के अनाउंसमेंट में समय लग रहा है। हालांकि, वे इस संबंध में चर्चा कर रहे हैं। किसी बड़े इवेंट पर इंगेजमेंट की घोषणा हो सकती है।
इग्लैंड में पढ़ाई करते वक्त एक दूसरे के संपर्क में आए राघव-परिणीति
रिपोर्ट्स के मुताबिक, दोनों तब से एक दूसरे को जानते हैं, जब वे इंग्लैंड में पढ़ाई कर रहे थे। परिणीति ने मैनचेस्टर बिजनेस स्कूल में पढ़ाई की है, जबकि राघव ने लंदन स्कूल ऑफ इकोनॉमिक्स में पढ़ाई की। परिणीति और राघव को इग्लैंड में 'भारत यूके आउटस्टैंडिंग अचीवर ऑनर्स' के सम्मान से नवाजा गया था। इस इवेंट में 75 लोगों को अवॉर्ड दिया गया था। इसमें ब्रिटिश यूनिवर्सिटी से पढ़ाई करने वाले स्टूडेंट को सम्मानित किया गया था।
उपराष्ट्रपति ने भी राघव चड्ढा की चुटकी ली
राघव चड्ढा को लेकर उपराष्ट्रपति और राज्य सभा के सभापति जगदीप धनखड़ ने भी चुटकी ली। राज्यसभा में बिजनेस नोटिस के निलंबन को लेकर कार्यवाही चल रही थी। तभी राघव ने कुछ बोला जिसके जवाब में जगदीप धनखड़ ने कहा, 'आप फिलहाल वैसे ही सोशल मीडिया पर काफी चर्चा में हैं। आप चाहे तो अभी शांत रह सकते हैं।' इस मजाकिया कमेंट पर राघव भी अपने आप को मुस्कुराने से नहीं रोक पाए।
राजनीति के सवाल करें, परिणीति के नहीं- राघव
जब राघव चड्ढा से इस मुलाकात के बारे में सवाल किया गया तो उन्होंने इसे टाल दिया। राघव जब संसद से बाहर आ रहे थे उस समय मीडिया ने उनसे परिणीति के बारे में सवाल किया तो उन्होंने कहा, 'आप मुझसे राजनीति के बारे में सवाल करें, परिणीति के बारे में नहीं।'
सांसद होने के साथ चार्टेड अकाउंटेंट भी हैं राघव चड्ढा
बता दें कि राघव चड्‌ढा पंजाब से राज्यसभा सांसद हैं। वो आम आदमी पार्टी के राष्ट्रीय संयोजक और दिल्ली के सीएम अरविंद केजरीवाल के काफी खास माने जाते हैं। वो पेशे से चार्टेड अकाउंटेंट हैं।
उन्हें पिछले साल पंजाब सरकार का सलाहकार बनाया गया था जिसकी विपक्षी दलों ने कड़ी आलोचना की थी। विपक्षियों का कहना है कि राघव पंजाब के वर्किंग सीएम हैं जबकि भगवंत मान सिर्फ एक शो-पीस सीएम हैं।
फिल्म कैप्सूल गिल और चमकीला में नजर आएंगी परिणीति
परिणीति चोपड़ा की लेटेस्ट फिल्मों की बात करें तो वो कोड नेम तिरंगा और ऊंचाई जैसी फिल्मों में नजर आई थीं। उनकी अपकमिंग फिल्मों की बात करें तो वो जल्द ही चमकीला और कैप्सूल गिल में नजर आएंगी। परिणीति ने अपने करियर की शुरुआत लेडिज वर्सेज रिकी बहल के साथ की थी। उन्होंने इश्कजादे, हंसी तो फंसी, दावत-ए- इश्क, किल दिल और गोलमाल अगेन जैसी कई फिल्मों में काम किया है।
परणिति से जुड़ी भास्कर की ये खास खबरें भी पढ़ें...
1. परिणीति चोपड़ा बोलीं- स्क्रीन पर जैसी दिखती हूं, वैसी नहीं हूं; मेरी रियल पर्सनालिटी काफी अलग है
बॉलीवुड एक्ट्रेस परिणीति चोपड़ा रियलिटी शो 'हुनरबाज-देश की शान' से टेलीविजन में अपना डेब्यू करने वाली हैं। एक्ट्रेस मिथुन चक्रवर्ती और करन जौहर संग बतौर जज नजर आएंगी। हाल ही में दैनिक भास्कर से खास बातचीत के दौरान परिणीति ने अपने प्रोफेशनल लाइफ से जुड़ी कुछ खास बातें शेयर की। पूरी खबर पढ़ें...
2. परिणीति बोलीं- सोशल मीडिया ने लोगों को असुरक्षित किया, लोग इससे बिल्कुल खुश नहीं
बॉलीवुड एक्ट्रेस परिणीति चोपड़ा शनिवार शाम जयपुर पहुंची। यहां उन्होंने फिक्की फ्लो के इवेंट में हिस्सा लिया। इस दौरान उन्होंने कहा- सोशल मीडिया ने लोगों को डिप्रेशन में डाल दिया है। लोगों को असुरक्षित कर दिया है। बहुत सारे लोग इससे बिल्कुल खुश नहीं है। ​​​​​​​पूरी खबर पढ़ें...